《赠友之闽》
宋代·赵良坡

世人作离别，惟别酒一觞。
今我与君别，稍稍鄙玕琅。
闽海古名与，幕职不可量。
圣明广延揽，计日下褒章。
愿将此言赠，用以代琼浆。

作者简介：赵良坡，字深甫，号云山，上虞（今浙江上虞东南）人。太宗十一世孙（《宋史·宗室世系表》一三）。度宗咸淳元年（一二六五）进士。宋末知广州府，为元兵生获，放归。逾年元将欲荐于朝，不屈死。事见清光绪《上虞县志校续》卷七。今录诗六首。